崇基學院

崇基學院，係香港中文大學屬下成員書院之一，喺1951年成立，亦係1963年香港中文大學創校嗰時三間成員書院之一。

緣起 
喺崇基學院禮拜堂嘅聖壇兩旁，懸掛咗原大中華嘅十三間基督教大學嘅校徽木刻。呢「十三校徽」代表咗崇基學院嘅創立，係去繼承大中華十三間基督教大學嘅辦學使命。另外喺崇基行政樓側小廣場前，亦種植咗紫薇十三株做象徵。

之江大學
 華中大學
 華西協合大學
 上海聖約翰大學
 嶺南大學
 金陵大學
 東吳大學 (蘇州)
 齊魯大學
 滬江大學
 華南女子文理學院
 金陵女子大學
 福建協和大學
 燕京大學

喺1950年，中國大陸所有嘅基督教大學都先後畀中共當局接管咗，香港各基督教教會代表，認為需要喺香港創辦一間以中文為主嘅基督教高等學府，於是乎喺1951年10月創立咗崇基學院，以繼承返中國大陸既往嘅基督教大學悠久優良傳統嘅使命，並喺1955年依照返香港政府法學院辨識

校名 
崇基學院旨在繼承國內十三間基督教大學之辦學使命；本「崇奉基督」之精神，命名「崇基學院」。「崇基」亦兼含「崇高基礎」之意。

校訓 
崇基學院校訓係「止於至善」，語出《大學》：「大學之道，在明明德，在親民，在止於至善。」

校徽 
崇基校徽由圖案同文字組成，圖案上方係校名「崇基」二字，下方係校訓「止於至善」四字，兩者都係小篆。校徽圖案取材自唐代「大秦景教流行中國碑」嘅圖案。

校歌 
校歌歌詞喺1952年創作嘅。内容宣述咗創校嘅時代使命，仲勉勵學子志學勤修，本著基督嘅精神同校訓「止於至善」嘅精神，融合中西學術，以發揚文化、匡時救世為己任。

特色 
學院校訓係「止於至善」，勉勵每一位同學，世事同人生皆難達至完美境界，必須不斷努力，以「圓滿」做永恆目標。同其他幾家書院唔同嘅，除咗學院本身嘅基督教背景，就係學院範圍內嘅禮拜堂同設有神學院。崇基禮拜堂更係喺香港大專界中獨有嘅座地式教堂。大學九間成員書院入邊，得崇基學院係設有音樂同埋神學課程。

香港中文大學